Taitaso nánɨ dɨŋí̵ sɨpí niarɨŋagɨ nánɨ iwieánɨŋáonɨ aiwɨ agwɨ Gorɨxomɨ yayí̵ wiarɨŋɨnɨ . Ayí̵ rɨpɨ nánɨ yayí̵ wiarɨŋɨnɨ . O Kiraiso pí pí imónɨŋí̵pimɨ xopɨrárí̵ wipaxo oimónɨrɨ wimɨxɨŋí̵rɨnɨ . Apɨnɨ marí̵áɨ , o ge ge nɨneaipemeámɨ umɨnɨrɨ nerí̵ná xopɨrárí̵ wipaxí̵yí̵ oimóní̵poyɨnɨrɨ nɨneaimɨxɨrɨ nɨneaipemeámɨ warɨŋí̵rɨnɨ . Ayí̵ rɨpɨ nánɨ enɨ yayí̵ wiarɨŋɨnɨ . Gorɨxo none wáí̵ wurɨmeiarɨŋwápimɨ dánɨ aŋí̵ nɨmɨnɨ xwɨyí̵á Kiraiso nánɨ rɨnɨŋí̵pɨ “ Ayí̵ apɨrí̵anɨ ? ” oyaiwípoyɨnɨrɨ yarɨŋí̵rɨnɨ . Xwɨyí̵á o nánɨpɨ awí̵í dɨŋí̵ eaarɨŋí̵ bí̵nɨŋí̵ aŋí̵ nɨmɨnɨ rɨnárɨmeŋí̵pɨrɨnɨ .
